I St. Olavs gate ligger stoppestedet for Gråkallbanen som ligger nærmest sentrum og Torvet. Tidligere var det et vendespor for trikken i gaten, men trikkelinjen ble siden gjort om til en vendesløyfe gjennom Dronningens gate og Tordenskiolds gate. Odd Reitans første butikk AS Sjokkpris lå fra 1972 på hjørnet av St. Olavs gate 2 og Lilleplassveita. Denne gikk siden under navnet Rema 600, som var en forløper til Rema 1000.